Zubřina

Zubřina  estas rivereto en regiono Plzeň en Ĉeĥio. Ĝi fontas proksime de vilaĝo Pelechy, fluas unue norden, poste orienten tra la urbo Domažlice kaj denove turniĝas norden. Ĉe la urbeto Staňkov ĝi enfluas en riveron Radbuza.

Pri ĝia longo estas diversaj indikoj inter 22 km kaj 33 km.

En la malsupra parto, proksimume ekde Domažlice, ĉe taŭga akvonivelo eblas veturi sur Zubřina per sportaj boatoj, sed necesas porti la boatojn trans digetojn, kiuj reguligas la fluon de la rivero.

Inter Domažlice kaj Staňkov la fervoja linio 180 inter Pilseno kaj Furth im Wald sekvas la valon de Zubřina; ĝi dufoje transveturas la riveron.

Zubřina trafluas aŭ preterfluas tra jenaj municipoj kaj vilaĝoj: Pelechy, Stará Pasečnice, Pasečnice, Nová Pasečnice, Havlovice, Bezděkovské Předměstí, Město, Radonice, Milavče, Nahošice, Výrov, Blížejov, Přívozec, Chotiměř, Osvračín kaj en Staňkov II ĝi kunfluiĝas kun Radbuza.

 Galerio 

 Notoj 

 Eksteraj ligiloj 




Kategorio:Riveroj en distrikto Domažlice
Kategorio:Akvokolekta areo de Vultavo
Kategorio:Pelechy
Kategorio:Pasečnice
Kategorio:Domažlice
Kategorio:Milavče
Kategorio:Blížejov
Kategorio:Osvračín
Kategorio:Staňkov (distrikto Domažlice)